stanford-oval/wikipedia huggingface dataset:
קסיפוס

אקטיון מניף קסיפוס
קסיפוס (ביוונית: ξίφος) היא חרב קצרה מפלדה שהייתה נפוצה ביוון העתיקה. אורכה הממוצע היה כ-60-50 ס"מ. קצר יותר מהקופיס. ובניגוד לקופיס שהייתה מעוקלת מעט הייתה הקסיפוס לרוב ישרה. הנדן של הקסיפוס היה לעיתים מקושט, ונהגו לתלות את החרב מתחת לזרוע השמאלית.
את הקסיפוס היו נושאים לרוב כנשק משני, ומשתמשים בו רק כאשר החנית שהייתה לרוב הנשק העיקרי נשברת. השימוש בקסיפוס היה נפוץ יותר בקרב החיילים הרגליים, הפרשים העדיפו את הקופיס.
ראו גם

קופיס (חרב)
קרי קיטלס

| --- | --- |
 לידה:  12 ביוני 1974 (בן 50) דייטון, אוהיו, ארצות הברית
 עמדה:  קלע
 גובה:  1.96 מטרים
 מכללה:  אוניברסיטת וילאנובה
 דראפט:  בחירה שמינית, 1996 ניו ג'רזי נטס
 קבוצות כשחקן
 1996–2004 2004–2005:  ניו ג'רזי נטס לוס אנג'לס קליפרס
 הישגים כשחקן
 חמישיית הרוקיז השנייה של העונה (1997)
 קבוצות כמאמן
 2016–:  אוניברסיטת פרינסטון (עוזר)
קרי קיטלס (באנגלית: Kerry Kittles; נולד ב-12 ביוני 1974) הוא כדורסלן עבר אמריקאי, אשר שיחק בליגת ה-NBA בין השנים 1996–2005. ממוצעיו הכוללים לאורך הקריירה הם 14.1 נקודות, 3.9 ריבאונדים, 2.6 אסיסטים ו-1.6 חטיפות למשחק. מאז שנת 2016 משמש כעוזר מאמן בקבוצת הכדורסל של אוניברסיטת פרינסטון.
קריירת משחק > אוניברסיטת וילאנובה

קיטלס נולד בדייטון שבאוהיו, גדל בניו אורלינס, ובין השנים 1992–1996 למד באוניברסיטת וילאנובה אשר בפנסילבניה. בעונתו האחרונה בקבוצת הכדורסל של האוניברסיטה קלע 20.4 נקודות בממוצע למשחק, ונבחר לחמישיית העונה של ליגת המכללות (First-team All-American), לצד אלן אייברסון, ריי אלן, טים דאנקן ומרכוס קמבי. מאז עזיבתו את וילאנובה מחזיק קיטלס בשיאי הקבוצה בסך נקודות (2,243) וסך חטיפות (277) בקריירה.
קריירת משחק > ניו ג'רזי נטס

בדראפט ה-NBA‏ 1996 נלקח קיטלס בבחירה השמינית, על ידי ניו ג'רזי נטס. בעונתו הראשונה ב-NBA הציג יכולת מצוינת עם 16.4 נקודות בממוצע למשחק, ובסיומה נבחר לחמישיית הרוקיז השנייה של העונה. בעונה העוקבת קלע 17.2 נקודות למשחק, אשר בדיעבד היו שיא הקריירה שלו. בשל ניתוח בברכו הימנית הושבת קיטלס לכל אורך עונת 2000/2001.
בעונת 2001/2002 חזר קיטלס למשחק פעיל, ולצד ג'ייסון קיד, קית' ואן הורן וקניון מרטין הוביל את הנטס למאזן העונה הסדירה הטוב ביותר במזרח, 52–30. בפלייאוף 2002 גברה ניו ג'רזי על אינדיאנה פייסרס, שארלוט הורנטס ובוסטון סלטיקס בדרך להעפלתה הראשונה אי פעם לגמר ה-NBA. בסדרת הגמר הפסידה הקבוצה מול לוס אנג'לס לייקרס בתוצאה 0–4. בעונה הבאה שמר קיטלס על יכולת סולידית (13.0 נקודות למשחק) והשתתף עם הנטס בשנית בגמר ה-NBA, בו הפסידו מול סן אנטוניו ספרס בתוצאה 2–4. בעונתו האחרונה עם הנטס, 2003/2004, הודחה הקבוצה בחצי גמר האזור המזרחי, לאחר שהפסידה מול דטרויט פיסטונס (3–4).
קריירת משחק > לוס אנג'לס קליפרס

ביולי 2004, לאחר 8 עונות בניו ג'רזי, הועבר קיטלס בטרייד ללוס אנג'לס קליפרס בתמורה לבחירת דראפט עתידית. בעונתו היחידה עם הקליפרס שותף ב-11 משחקים בלבד בשל פציעות שונות, ובסיום העונה פרש ממשחק, בגיל 30.
הערות שוליים

↑  סטטיסטיקות ה-NBA של קיטלס, באתר basketball-reference.com
↑  פרופיל של קיטלס, באתר קבוצת פרינסטון
↑  סטטיסטיקות המכללות של קיטלס, באתר sports-reference.com
↑  חברי היכל התהילה של ספורטאי אוניברסיטת וילאנובה לשנת 2011, באתר האוניברסיטה, 15 בנובמבר 2011
↑  רשימת הנבחרים בדראפט 1996, באתר basketball-reference.com
↑  קיטלס עובר ניתוח בברכו, באתר הניו יורק טיימס, 17 ביוני 2000
↑  הקבוצה זכתה בעבר באליפויות ליגת ה-ABA, בטרם הצטרפה ל-NBA בשנת 1976.
↑  הקליפרס מצרפים את קיטלס, באתר הקבוצה, 12 באוגוסט 2004
קירדן

קירדן (Cirdan) הוא דמות בארץ התיכונה מעולם הפנטזיה של ג'ון רונלד רעואל טולקין (הסילמריליון, שר הטבעות).
קירדן נחשב לאחד מהמבוגרים שבעלפים ולאחד הבכירים שבהם. על הולדתו לא מסופר ורוב ההשערות הן שקירדן הוא אחד מאותם עלפים ראשוניים, שלא נולדו, אלא התעוררו על שפת האגם קוויוינן (מימי ההתעוררות), קירדן שייך לעדת הטלרי. קירדן הוא העלף היחיד הידוע כי חי מתחילת ההיסטוריה העלפית בארץ התיכונה ועד סופה-היינו סיום העידן השלישי. 
פשר השם קירדן, בלשון העלפים, הוא "חרש-הספינות".
בשנות העצים ובעידן הראשון

לאחר התעוררות העלפים בארץ התיכונה - בראשית הימים - הולאר קראו להם שיעקרו לארצם אשר במערב, כדי לא לחיות בארץ התיכונה החשוכה, שבה שוכן מלקור-מורגות. אז עברו רוב העלפים לוולינור - ארץ המערב, אבל חלקים גדולים מעדת הטלרי - לאחר התמהמהות במסעם - סירבו לעקור מערבה ונותרו בארץ התיכונה. אף על פי שקירדן החל במסע מערבה ואף הגיע עד לחופי הארץ התיכונה - נשאר שם בעיקר בגלל שכנועי המיא אוסה, שרצה שהטלרי יישארו בארץ אותה אהב.
קירדן ואנשיו קבעו את מקומם בפלס - החופים המערביים של בלריאנד - מדרום לנברסט. בפלס, ייסד קירדן שתי ערי-נמל: בריתומבר הצפונית ואגלרסט הדרומית. שמם של קירדן ועדתו היה "הפאלאתרים" - אנשי החוף (-סינדארין). הם נודעו בעיקר בבנית ספינות והם הפכו לחרשי הספינות והימאים של הארץ התיכונה. במשך הזמן הצטרפו לפאלאתרים נולדור רבים שנמלטו מאימת המלחמות עם מורגות.
קירדן היה מעורב בקרבות רבים בעידן ההוא: הוא נלחם ביחד עם ידידו המלך תינגול בקרב הראשון של הארץ התיכונה ( - שבו נקטל שר הננדור - דנתור) - באותו קרב הדפו האורקים את צבאו אל מעבר לחומות הערים. כן עזר למלך פינגון - להדוף את האורקים שתקפו את היתלום שנים אחדות לאחר קרב דגור ברגולך.
לקראת סוף העידן הראשון, לאחר הקרב החמישי של בלריאנד שבו השתתפו גם אנשי קירדן ("נירנית ארנוידיאד"), נחרבו הנמלים ועריהם על ידי צבאות מלקור-מורגות. האורקים קטלו רבים מהפאלאתרים, ומעטים אחרים שיעבדו. אבל קירדן, ועוד פאלאתרים מעטים, הצליחו לברוח מהחורבן על ספינותיהם, יחד עם ארניון-גיל גלד (שלימים יהפך למלך עליון על עלפי עדת הנולדור) אל האי בלר שלחופי בלריאנד.
על האי בלר הקים קירדן עיר-מפלט לכל העלפים שנמלטו מהמלחמה בבלריאנד - ביניהם הפליטים מהטבח בשפכי הסיריון - שעשו בני פאנור, והם הקימו שם נמל לצי ספינותיהם, שם עזר קירדן לאארנדיל חצי-עלף (אביהם של אלרונד ואלרוס, בנם של טואור בן-האדם וידריל נסיכת העלפים של גונדולין) לבנות את הספינה ווינגילוט, שעליה שט אארנדיל לממלכת האלים לבקש את מחילתם.( - דבר שהוביל ל"מלחמת החרון")
העידן השני

עם תום העידן הראשון - ושקיעת בלריאנד, לינדון (היא אוסיריאנד) נהייתה לגבול המערבי של הארץ התיכונה והשתרעה על החופים שם הקים גיל גלד את ממלכתו שהייתה הממלכה העיקרית של העלפים בארץ התיכונה בעידן השני. קירדן ייסד בארץ הזו, באזור צר סביב לשון ים, עיר-נמל בשם מיתלונד - "הנמלים האפורים". שם נבנו ספינות רבות, ולשם באו לעיתים קרובות עלפים, אשר החליטו לעקור מהארץ התיכונה לארץ האלים לבלי שוב.
במהלך העידן השני, קיבל קירדן לידיו את נריה (Narya), טבעת האש בעלת אבן האודם, אחת משלוש טבעות הכוח של העלפים שיצר קלברימבור - ואשר הוסתרו כל עוד קיים היה סאורון.
קירדן לחם לצידו של גיל-גלד בברית האחרונה
העידן השלישי

לאחר הברית האחרונה ונפילת גיל-גלד, ננטשה לינדון כמעט לחלוטין על ידי תושביה לטובת ריבנדל שם עמד בראשם אלרונד, אך קירדן לא עזב את הנמלים.
במהלך העידן השלישי תמך קירדן בממלכת ארנור במלחמתה באנגמאר, לאחר חורבן ארנור שלח כוח גדול נגד המלך המכשף, שחיסל סופית את ממלכת אנגמאר. קירדן נזכר כששלח ספינה להצלת מלך ארנור האחרון - ארודוי.
קירדן היה מי שקיבל את פניהם של האיסטרי, אותם מיאר שנשלחו לעזור לשוכני הארץ התיכונה אשר נחתו בנמלים-האפורים; והוא שידע עליהם ראשון ויידע את האדון אלרונד והגבירה גלדריאל על בואה של עזרה מן המערב.
קירדן הבין כי על אף מראהו הפשוט, דווקא בגנדלף יש עוצמה וחוכמה אדירים יותר מן השאר. לכן, מסר לו קירדן את נריה.
קירדן גם היה חבר קבוע במועצה הלבנה (או "מועצת החכמים"), שהוקמה על ידי הגבירה גלדריאל, לצד המנהיג סרומן הלבן, גנדלף האפור, הגבירה גלדריאל והאדון אלרונד חצי-עלף.
לאחר השמדת הטבעת האחת בסוף העידן השלישי, עזב קירדן את הארץ התיכונה יחד עם שאר מנהיגי העלפים: אלרונד, וגלדריאל, (וכן גנדלף) על סיפונה של "הספינה האחרונה" שאותה יצר.
קירה הוגאן

| --- | --- |

הוגאן, ספטמבר 2021
 לידה:  16 בספטמבר 1994 (בת 30) דיקייטר, ג'ורג'יה, ארצות הברית
 שם במה:  קירה הוגאן
 משקל:  52 ק"ג
 גובה:  1.50 מטר
 לאום:  אמריקאי
 קריירה מקצוענית:  2 באפריל 2015 – הווה (9 שנים)
 מאמנים:  קרטיס יוז
קירה הוגאן (באנגלית: Kiera Hogan; נולדה ב-16 בספטמבר 1994) היא מתאבקת אמריקאית. היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט.
קריירת היאבקות מקצועית > קריירה מוקדמת

הוגאן החלה את קריירת ההיאבקות שלה בשנת 2015 באטלנטה. ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling. ב-11 בפברואר 2017, היא זכתה באליפות הספיריט של WSU. כעבור ארבעה חודשים היא הפסידה את האליפות לג'ורדיין גרייס.
קריירת היאבקות מקצועית > Impact Wrestling‏ (2017–2021)

ב-17 באוקטובר 2017, דווח שהוגאן חתמה על חוזה בארגון Impact Wrestling. הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר. בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה. ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי. השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד. עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה. ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה. ב-4 באוקטובר, הוגאן הפסידה לסו יאנג. לאחר הקרב, התנהלה תיגרה בין יאנג לבין אלי. הוגאן נחלצה לעזרת אלי, אך יאנג הכניסה אותה אל תוך ארון מתים. באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה. באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג.
קריירת היאבקות מקצועית > All Elite Wrestling‏ (2021–היום)

ב-11 באוגוסט 2021 בפרק של התוכנית Dark: Elevation, ערכה הוגאן את קרב הבכורה שלה בארגון All Elite Wrestling‏ (AEW), שבו הפסידה להיקארו שידה. ב-20 באוגוסט בפרק הספיישל The First Dance של התוכנית השבועית Rampage, הוגאן הפסידה לג'ייד קארגיל. ב-16 באוקטובר בפרק של התוכנית Dynamite, נחלה הוגאן הפסד לפנלופה פורד.
אליפויות והישגים

הישגים בארגון ההיאבקות Impact Wrestling
אליפות זוגות הנוקאאוטס של אימפקט (פעמיים)  - עם טאשה סטילז
הישגים במגזין ההיאבקות Pro Wrestling Illustrated - PWI
PWI דירג אותה במקום ה-60 מתוך 100 המתאבקות הטובות ביותר לשנת 2020
הישגים בארגון ההיאבקות Women Superstars Uncensored - WSU
אליפות הספיריט של WSU (פעם אחת)
הישגים בארגון ההיאבקות World Wrestling Alliance 4 - WWA4
האליפות הבין מגדרית של WWA4 (פעם אחת)
קרחון סמית' (אנטארקטיקה)

ערך זה עוסק בקרחון באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  75°05′00″S 112°00′00″W﻿ / ﻿75.0833°S 112°W﻿ / -75.0833; -112
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סמית'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סמית'
 
קרחון סמית' (באנגלית: Smith Glacier) הוא זרם קרח (קרחון ) באזור ארץ מרי בירד שבאנטארקטיקה.
אורכו של הקרחון 160 קילומטרים, ולו שיפוע נמוך.
הקרחון מנקז את הר טוני, וזורם מזרחית - צפון-מזרחית לעבר ים אמונדסן.
נמוך אנטארקטיקה קרחון, שאורכו מעל 160 קילומטרים, הקרחון מתנקז מהר הטוני בכיוון מזרח - צפון-מזרח לים אמונדסן. מפיץ צפוני, קרחון קוהלר, מתנקז אל מדף הקרח של דוטסון אך הזרם העיקרי עובר לים בין חצי הדוב להר הרפי, ומסתיים במדף הקרח קרוסון .
היסטוריה > גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959 - 1965.
מופה על ידי USGS מסקרי קרקע ותמונות אוויר של USN, 1959–65. נקרא על ידי US-ACAN על שם פיליפ מ. סמית' (סמית' בלפס), סגן מנהל, משרד תוכניות הקוטב, הקרן הלאומית למדע, שבשנים 71–1956 השתתף במשלחות רבות לאנטארקטיקה ביכולות שדה ופיקוח.
קרוולה

קרוולה "Boa Esperança" מפורטוגל
קרוולה (בפורטוגזית: Caravela) היא סוג של אוניית מפרשים פורטוגלית מן המאות 15-16, בעלת שניים, שלושה או ארבעה תרנים ומפרשים לטיניים, המזוהה בעיקר עם הפלגות החקר בתקופת התגליות הגאוגרפיות הגדולות.
בעקבות חסימת דרכי היבשה אל המזרח הרחוק ושליטת המוסלמים בים התיכון, עמדו הפורטוגזים והספרדים מול הצורך באוניות שיהיו מסוגלות לשוט ברוחות הסערה המנשבות באוקיינוסים וכן לעבור מרחקים גדולים, בציפייה להגיע אל המזרח הרחוק בנתיב ימי שבאותה העת עדיין לא היה ידוע. אונייה כזו הייתה חייבת להיות חזקה ובעלת יכולת תמרון. כדי לענות על צורך זה, פיתחו הפורטוגזים את הקרוולה אשר שימשה אותם ואת הספרדים החל מהמאה ה-15 במסעות גילוי הארצות שערכו.
הקרוולה הייתה ספינה קלה, מהירה ובעלת כושר תמרון, שנבנתה מעצי אלון ואורן. מעצי האורן גם הפיקו שרף לאיטום החבלים, התרנים, המפרשים וסדקים בגוף האונייה. הקרוולה יכלה לסייר בסמוך לחופים וגם להפליג בקלות בלב ים בשעת סערה, כיוון שיכלה לתמרן ולהפליג בזווית לכיוון הרוח. ביצועים אלו התאפשרו בזכות מפרש משולש שבוני הקרוולה הוסיפו למפרשים המרובעים הרגילים. את הרעיון הזה לקחו מן המוסלמים, שכבר נהגו להשתמש במפרש כזה.
דגם פלימות' קראוול (באנגלית : Plymouth Caravelle) אשר יוצר על ידי "חטיבת "פלימות'" ("Plymouth (automobile)" (אנ')) בקונצרן הרכב קרייזלר האמריקאי בין השנים 1988–1983 קרוי בהשראת הספינה.
ראו גם

שלפוחן מצוי
הערות שוליים

↑  Flammang, James M./Kowalke, Ron: Standard Catalog of American Cars 1976–1999. Krause Publication, Iola 1999. ISBN 0-87341-755-0
| --- | --- |
בקרת זהויות :  NLI: 987007548938405171  GND: 4290712-3  KulturNav: 19f1579c-19b2-4864-80d6-796769f4b2a2  LCCN: sh92000806 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
קלארין

שער העיתון, 1952
קלארין (בספרדית: Clarín; בעברית: ביוגל) הוא עיתון יומי היוצא לאור בארגנטינה בשפה הספרדית בבעלות קבוצת קלארין. העיתון נוסד ב-28 באוגוסט 1945 על ידי רוברטו נובל ומאז 1969 מנהלת אותו אלמנתו ארנסטינה הררה דה נובל. העיתון מזוהה עם המרכז הפוליטי במדינה.
העיתון מופץ בכ-500,000 עותקים בכל רחבי ארגנטינה ובכך נחשב לעיתון הנפוץ ביותר במדינה. הוא נחשב לאחד ממובילי הדעה בעיתונות בדרום אמריקה. הגרסה המקוונת של העיתון היא הנפוצה ביותר בקרב דוברי הספרדית בדרום אמריקה.
קייסי ניקול

| --- | --- |
 הופעה ראשונה:  1999
 הופעה אחרונה:  2001
 יוצרים:  קלי ג'ו סוונסון
 גילום הדמות:  דבי סוונסון
 מידע
 מין:  נקבה
 מקצוע:  תלמידה
 אזרחות:  אמריקאית
 
קייסי ניקול, הידועה בשם "קייסי ניקול סוונסון" היא דמות בדיונית שגולמה על ידי אישה אמריקאית בשם דבי סוונסון (נולדה בשם דבורה מרי דיקמן בשנת 1960) עבור קבלת תשומת לב ברשת האינטרנט. דבי גילמה את דמותה של קייסי החל משנת 1999 ועד שהתרמית התגלתה בשנת 2001. דבי הציגה עצמה ברחבי רשת האינטרנט כנערה בשם קייסי הסובלת מלוקמיה חריפה. ב-14 במאי 2001, דווח שקייסי נפטרה עקב מחלתה ומותה פורסם בציבור ב-16 במאי. מספר ימים לאחר מכן, גולשים בפורומים השונים ברחבי הרשת שהביעו תמיכה בקייסי, גילו להפתעתם שקייסי כלל אינה קיימת. הודאתה של דבי בדבר התרמית פורסמה בגלוי בבלוג שנפתח כביכול על ידי קייסי ב-20 במאי 2001.
יצירת הדמות

בשנת 1998, בתה האמיתית של דבי סוונסון, קלי בורק (נולדה בשם קלי ג'ו סוונסון בשנת 1985), שבאותו הזמן למדה בחטיבת הביניים בעיירה גרייסמונט (אנ') שבאוקלהומה, יצרה דמות פיקטיבית באינטרנט בשם "קייסי ניקול" ביחד עם מספר חברים. החבורה יצרה אתר אינטרנט עבור אותה הדמות ונעזרו לשם הצגתה בתמונות של שחקנית כדורסל אמיתית שלמדה איתם בבית הספר. למרות זאת, קלי וחבריה לא תיקשרו עם אנשים אחרים ברחבי הרשת תחת זהותה של קייסי. כאשר דבי גילתה את דבר התרמית שבתה יצרה, היא החליטה לתפעל בעצמה את דמותה של קייסי במקום לעצור את התרמית.
באוגוסט 1999, המשפחה עברה מאוקלהומה לקנזס.
תחילת דרכה של "קייסי ניקול"

לאחר שדבי החלה לתפעל את דמותה של קייסי, היא הצטרפה לקהילה מקוונת באתר CollegeClub.com תחת הכינוי "sunny blonde". קייסי הוצגה בתור שחקנית כדורסל מתבגרת בקנזס שנהגה לשתף באינטרנט את תמונותיה ומחשבותיה. במהרה, קייסי רכשה לעצמה חברים רבים באתר האינטרנט ואפילו נהגה לסייע לצוות האתר בתחזוקו, וכן שלחה מתנות לצוות האתר. "קייסי" רואיינה בטלפון על ידי כתב מעיתון הניו יורק טיימס בשנת 2000 וסיפרה שהיא מתכננת להתחיל את לימודיה במכללה בשנה הבאה.
הבלוג של קייסי, מחלתה ומותה

בשנת 2000, קייסי חשפה בפני אחד מחבריה באינטרנט בשם רנדל ון דר וונינג שהיא סובלת מלוקמיה, אך הצהירה שכעת המחלה בנסיגה. זמן מה לאחר מכן, קייסי סיפרה לרנדל שהסרטן חזר. רנדל, שריחם עליה, הציע לה להקים ולנהל בלוג בו היא תשתף את הגולשים במאבקה במחלה. קייסי קיבלה את ההצעה והשניים יצרו את הבלוג "צבעים חיים" באוגוסט באותה השנה.
הבלוג של קייסי תיאר את התמודדותה עם המחלה ואת האשפוזים שחוותה לצורך הטיפול בה. הפוסטים בבלוג, שפורסמו כמעט בצורה יומיומית, פורסמו על ידי קייסי. במידה וזו הייתה חלשה מידי, "אמה" של קייסי, דבי פרסמה במקומה. הבלוג צבר פופולריות רבה ותוך זמן קצר משך אליו מיליוני קוראים שפקדו אותו במהלך השנתיים בהן הוא התקיים. אותם קוראים שיתפו את הבלוג ברשתות החברתיות בהן הם היו חברים. חלק מהקוראים שלחו לקייסי בדואר כרטיסי ברכה ומתנות, וחלקם דיברו "איתה" בטלפון מספר פעמים.
באפריל 2001, פורסם שהכבד של קייסי הפסיק לתפקד. רנדל, שלא רצה להיפרד מחברתו מבלי שפגש אותה, ניסה לקבוע פגישה עם קייסי. קייסי מצידה אמרה לו שהוא מוזמן לבקרה, אך רק כאשר היא תחזור מטיול שהיא יצאה אליו במטרה לראות את האוקיינוס.
לפני שרנדל הספיק לבקר את קייסי, הוא קיבל שיחת טלפון "מאמה" דבי ב-15 במאי 2001, שבישרה לו בדמעות שקייסי נפטרה כתוצאה ממפרצת יום קודם לכן. פוסט שבישר על מותה של קייסי פורסם בבלוג שלה:
"תודה לך על האהבה, ההנאה, הצחוק והדמעות. אנו נאהב אותך תמיד. קייסי ניקול נפטרה ב-14 במאי 2001 בגיל 19"
קוראי הבלוג התאבלו על מותה של קייסי ופרסמו הספדים שונים עבורה בבלוגים האישיים שלהם. הידיעה על מותה הופצה ברשת האינטרנט בתפוצה רחבה.
חשיפת התרמית

לאחר "מותה" של קייסי, קוראים רבים ביקשו לקבל את כתובת המשפחה במטרה לשלוח מתנות, כרטיסי ברכה ופרחים במטרה להביע ניחומים. למרות זאת, תא הדואר (אנ') אליו נשלחו מתנות לקייסי בעבר כבר לא היה פעיל. דבי סיפרה לרנדל שלאחר מותה של קייסי, היא הקימה אתר הנצחה לזכרה ושגופתה של קייסי נשרפה כחלק מבקשת המשפחה.
ב-17 במאי, בלוגרית בשם סונדרה מיטשל העלתה פוסט לבלוג שלה בו היא זלזלה באנשים שזייפו את זהותם באינטרנט, אך לא הזכירה את השם קייסי ניקול. יום למחרת, סונדרה העלתה פוסט נוסף ובו הצהירה שלדעתה קייסי ניקול היא לא אדם אמיתי וכהוכחה ציינה את המהירות בה גופתה נשרפה מרגע המוות, בידיעה שלא בוצעה בה נתיחה לפני כן. סונדרה ציינה שזה מוזר שתוך יומיים קייסי נפטרה, גופתה נשרפה ודבי הספיקה להקים במהירות אתר הנצחה לזכרה. סונדרה גם ציינה מספר אי דיוקים בסיפורה של קייסי הקשורים למחלת הסרטן בה חלתה. סונדרה הצליחה לאתר את כתובת ה-IP בה קייסי השתמשה והגיעה אל העיר פיבודי שבקנזס (אנ'), היא התקשרה למספר תושבים בעיר ושאלה האם מישהי בשם קייסי נפטרה בזמן האחרון, אך הם השיבו שלא.
ב-18 במאי, משתמש פרסם במערכת הפורומים MetaFilter (אנ') פוסט וכותרתו הייתה "יכול להיות שקייסי מעולם לא הייתה קיימת?". הפוסט התבסס על הפוסט של סונדרה מיטשל והעלה את ההשערה שקיסיי ניקול היא בסך הכל תרמית. למרות שהקוראים התקשו לקבל את ההשערה, הם החלו לתהות ולחפש אי דיוקים בסיפוריה של קייסי ניקול ולמדו שאף אחד מהגולשים לא פגש את קייסי במציאות, גם לא אלו שנחשבו להכי קרובים אליה. הקוראים למדו שלמרות הפופולריות שקייסי צברה, לא נכתבה שום ידיעה בעיתון על מותה של נערה בת 19 בשם קייסי ניקול.
בזמן שפוסטים חדשים פורסמו בפורום, הגולשים גילו שחשבונה של קייסי משויך לחשבון באתר CollegeClub השייך לבתה המתבגרת של דבי סוונסון ודרך האתר הם למדו שקייסי התחברה לאתר מספר ימים לאחר "שנפטרה" כביכול. אחד המשתמשים ניתח את התמונות שקייסי השתמשה בהן, זיהה את הקמע של בית הספר וגילה שמספר החולצה שאותה שחקנית כדורסל לובשת שייך לשחקנית בשם אחר. הגולשים חקרו וגילו שהקשר היחיד שהיה לאותה שחקנית עם קייסי היה דרך משפחת סוונסון. השחקנית כלל לא חלתה בסרטן, לא קראו לה קייסי ניקול והיא לא הייתה מודעת לשימוש בתמונותיה על ידי אנשים אחרים.
חשיפת התרמית > ההודאה

ב-19 במאי, דבי סוונסון יצרה קשר עם רנדל ון דר וונינג. דבי סיפרה לרנדל שקייסי לא הייתה בתה הביולוגית, אלא בת מאומצת וביקשה ממנו לשמור את זהותה בסוד. רנדל שמר על הסוד של דבי, אך חקירות הגולשים בפורומים עדיין המשיכו. ככל שנאספו יותר ראיות לכך שקייסי היא דמות מפוברקת, דבי שלחה לרנדל מייל ובו סיפרה לו את האמת. רנדל פרסם את תוכן המייל בבלוג "צבעים חיים" (שבמקור הוא וקייסי הקימו כדי לתעד את מלחמתה במחלת הסרטן) ב-20 במאי. סוונסון הגיבה לאחר מכן "לא ידעתי שהתגובה לדמות תהיה כל כך גדולה. ידעתי שזה היה פסול מהרגע הראשון ובכל יום זה אכל אותי מבפנים, אבל לא יכולתי להפסיק". סוונסון טענה שדמותה של קייסי היא שילוב של שלושה אנשים שחלו בסרטן שהיא הכירה, אך לאף אחד מהם אין קשר דם לדבי עצמה.
אחרית דבר

משטרת פיבודי קיבלה מהגולשים את הראיות שנאספו מחקירותיהם והתיק הועבר ל-FBI. ה-FBI סירב להמשיך לחקור מכיוון שלא היה ניתן להוכיח שהמתנות שדבי קיבלה בשם "קייסי" היו חריגות ונכנסו תחת סעיף ההונאות לפי הנהלים שלהם.
סוונסון התנצלה על התרמית, אך האמינה שסיפורה של קייסי כן עשה טוב בעולם ואמרה בראיון לניו יורק טיימס "הרבה אנשים מתמודדים עם בעיות. אני יודעת שעזרתי למלא אנשים בשלל דרכים שונות".
בתרבות הפופולרית

הפרק "Faith" בעונתה הראשונה של הסדרה "חוק וסדר: כוונה פלילית" מבוסס על סיפורה של קייסי ניקול. הפרק מתמקד באישה בשם בארב שהוציאה ספר אוטוביוגרפיה תחת דמותה של נערה בשם "אניקה" ובו תיארה את התמודדותה עם נכות. בסופו של דבר, הבלשים גורן (וינסנט ד'אונופריו) ואיימס (קת'רין ארב) מגלים שאותה אישה הונתה את קוראיה וגרמה להם לשלוח לה ציוד רפואי יקר וכן מתנות שונות.
הערות שוליים

1 2 3 4 5 6 7 8 9 10 11 12 13 14  Hafner, Katie (2001-05-31). "A Beautiful Life, an Early Death, a Fraud Exposed". The New York Times (באנגלית אמריקאית). ISSN 0362-4331. נבדק ב-2023-07-02.
↑  Patricia R. Recupero, The Mental Status Examination in the Age of the Internet, Journal of the American Academy of Psychiatry and the Law Online 38, 2010-03-01, עמ' 15–26
1 2 3 4  Girl's illness was Web hoax | CJOnline.com, web.archive.org, ‏2014-01-01
↑  Oklahoma 'N SYNC Girls, web.archive.org, ‏2001-11-11
↑  Kaycee's Page., web.archive.org, ‏2001-11-11
1 2  Senft, Theresa M. (2001-06-14). "ESSAY; Debating Reality: An Online Hoax Is Not a Pox". The New York Times (באנגלית אמריקאית). ISSN 0362-4331. נבדק ב-2023-07-02.
1 2 3  Is it possible that Kaycee did not exist?, www.metafilter.com (באנגלית)
↑  For the New College B.M.O.C., 'M' Is for 'Machine', archive.nytimes.com
↑  Johnson, Bobbie (2001-05-28). "The short life of Kaycee Nicole". The Guardian (באנגלית בריטית). ISSN 0261-3077. נבדק ב-2023-07-02.
↑  Can the Net be trusted?, Salon, ‏2001-06-19 (באנגלית)
↑  Thursday, May 17, 2001, web.archive.org, ‏2001-06-16
קריוביולוגיה

קריוביולוגיה היא המדע העוסק בחקר הקפאת תאים, רקמות, איברים ויצורים שלמים תוך כדי שמירת חיוניותם. מקור המילה קריוביולוגיה מיוונית, בה "קריו" הוא קור, "ביוס" משמעו חיים ולוגיה (λογία) פירושו תורה.
ראו גם

קריוניקה
הקפאה קריוגנית
קרחון סלמנדר

| --- | --- |

 מידע כללי
 מיקום:  מונטנה 
 קואורדינטות:  48°45′29″N 113°44′17″W﻿ / ﻿48.7581°N 113.738°W﻿ / 48.7581; -113.738
  (למפת מונטנה מוגדלת) הלנה בילינגס מיזולה גרייט פולס בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה קרחון סלמנדר(למפת מונטנה רגילה) הלנה בילינגס מיזולה גרייט פולס בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה קרחון סלמנדר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון סלמנדר(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון סלמנדר
 
קרחון סלמנדר או קרחון הסלמנדר (באנגלית: The Salamander Glacier) הוא קרחון הממוקם בשטח הפארק הלאומי גליישר, במחוז גליישר, במדינת מונטנה, שבארצות הברית.
הקרחון משתרע על מדף סלע בצד המזרחי של גב החדיד המהווה חלק מרכס לואי רכס הרים המהווה חלק מהרי הרוקי ומקו פרשת המים של אמריקה.
גובהו הממוצע של קרחון סלמנדר 2,200 מטרים מעל פני הים.
אורכו של הקרחון כ-0.16 קילומטרים, ורוחבו של הקרחון 1.21 קילומטרים.
נכון לשנת 2005, שטחו של הקרחון סלמנדר 0.17 קילומטרים רבועים.
היסטוריה > מקור השם

שמו של הקרחון תיאורי - צורתו מזכירה צורה של סלמנדרה.
היסטוריה > נסיגת הקרחון

עקב נסיגת הקרחונים, החל גם קרחון גרינל, שקודם לכן הקיף את קרחון סלמנדר מכל עבריו, לסגת. שני הקרחונים נפרדו קודם לשנת 1929.
בשנת 1993 היה שטחו של הקרחון 0.23 קילומטרים רבועים, בשנת 2005 היה שטחו של קרחון סלמנדר 0.17 קילומטרים רבועים.
בין השנים 1966 ו-2005 איבד קרחון סלמנדר 23% משטחו.
קרחון גרינל, בשמאל התמונה ובחזית התמונה, מקושר לקרחון סלמנדר (בחלק הימני העליון של התמונה) - תצלום משנת 1911
קרחון סלמנדר מעל קרחון גרינל - תצלום משנת 1938
קרחון סלמנדר - יולי 2017
הערות שוליים

1 2 3 4  מידע היסטורי וגאוגרפי
| אתרים בפארק הלאומי גליישר |
| --- | --- | --- |
| אזורים בפארק | מני גליישר |  |
| אתרי מורשת היסטוריים | דרך הולכים-אל-השמש • מלון מני גליישר |  |
| רכסי הרים | לואיס • ליווינגסטון |  |
| הרים | אלזוורת' • בראון • גולד • ג'קסון • גרינל (הר גרינל • נקודת גרינל) • וילבר • לוגן • סטימסון • סייה • פינצ'ו • צ'פמן • קליבלנד • רייזינג וולף |  |
| נהרות | ווטרטון |  |
| אגמים | גרינל • ווטרטון • טו מדיסן • מקדונלנד • סוויפטקרנט • פּריי |  |
| קרחונים | גרינל • הריסון • לוגן • סלמנדר • רד איגל |  |